ถ้าใครมาที่เกาะหลีเป๊ะ คงไม่พลาดที่จะเดินถนนคนเดินบนเกาะแห่งนี้ แล้วจะได้เห็นร้านโรตีชาชักที่อยู่กันเพียบ หลากหลายร้านบนถนนเส้นนี้ แต่จะมีร้าน "เตอร์บิลัง" ที่ไม่ว่าจะช่วงเช้า ช่วงบ่าย ก็มีลูกค้าแวะเวียนตลอดๆ ยิ่งช่วงเย็นจนถึงดึก ลูกค้ายิ่งออกันแน่นทั้งหน้าร้านและในร้าน จนถึงกับต้องลงชื่อจองคิวเพื่อสั่งของและรับของกันเลย

ด้วยความลังเลจะลองร้านไหนดี แต่เห็นร้านนี้มีคนรุมตลอดเวลา ก็เลยอยากอินกะเค้า คนต่อคิวขนาดนี้ คิดเลยว่าคงจะอร่อยน่าดู ช่วงที่ยืนรอ มองรอบๆร้าน อ่านป้ายนู่นนี่นั่น ป้านในร้านโฆษณาเลย ว่าเป็นเจ้าแรกโรตี ชาชัก แถมยังเป็น OTOPด้วย ตัดสินใจเลย ร้านนี้แหละ! 

เมนูที่สั่ง:

- ชาชัก 4แก้ว (แก้วละ50฿) รสชาติเข้มข้นค่ะ หอมกลิ่นชา รสหวานมัน แต่ก็ไม่ได้อร่อยโดดเด่น รสชาติเหมือนชานมที่อร่อยทั่วๆไป แก้วขนาดกลางๆ สำหรับราคา50฿ และอยู่บนเกาะ ราคายอมรับได้ค่ะ

- โรตี ธรรมดา 5แผ่น (แผ่นละ25฿) เป็นโรตีราดนมข้นหวานธรรมดาๆเลยค่ะ แป้งโรตีบางๆ ทอดแบบกรอบนิดๆ ราดนม รสชาติธรรมดาค่ะ ไม่ได้อร่อยพิเศษอะไร โรตีเค้าไม่ได้ม้วนกลมๆ แต่แผ่เป็นแผ่นแล้วหั่นสี่เหลี่ยมมา ความรู้สึกส่วนตัวคิดว่าแป้งบางไป เข้าปากแล้วมันไม่ค่อยได้รสชาติเท่าไหร่ สำหรับราคา25฿ แพงไปนิด แต่ราคาบนเกาะค่ะ เพราะงั้นปล่อยผ่านสำหรับราคา

-โรตีมะตะบะไก่ 2 แผ่น (70฿) ไส้มะตะบะไก่ของที่นี่รสชาติไม่เหมือนกับที่เคยทานมาค่ะ คือที่เคยทาน จะเป็นไส้ไก่ที่ผัดกับมันฝรั่งและจะเป็นกลิ่นผงกระหรี่ รสออกเค็มๆมันๆ เวลาทานคือราดน้ำอาจาด(น้ำส้มสายชูออกรสเปรี้ยวหวาน และมีแตงกวา พริกสดหั่น) ส่วนของร้านนี้จะเป็นมะตะบะไม่มีน้ำอาจาดให้ทานคู่ค่ะ แต่รสชาตของไส้มะตะบะ จะออกรสหวานนิดๆอยู่ด้วย ที่บอกว่าไม่เหมือนที่เคยทานมา คือตรงไส้มะตะบะที่รสชาติออกเค็มหวานนิดๆ สัมผัสของไส้เหมือนไม่ได้มีแค่มันฝรั่งและไก่ กลิ่นผงกระหรี่ไม่แรงมาก และยังมีกลิ่นหอมเครื่องเทศบางอย่างด้วย รสชาติใช้ได้ค่ะ แต่ไม่ได้อร่อยเว่อร์ และยังคงติเช่นเดิมคือ เนื้อแป้งโรตียังบางไปขนาดใส่ไส้มะตะบะแล้ว ความหนาของโรตียังไม่น่าจะถึงครึ่งมิลลิเมตร มันบางอ่ะค่ะ เวลาทานแล้วมันรู้สึกไม่ได้รสชาติเต็มที่ 

โดยรวม พอทานได้ค่ะ รสชาติไม่ได้แย่อะไร อร่อยแต่ไม่พิเศษ  ชาชักรสชาติเข้มข้นดี ที่คนเยอะน่าจะเพราะเป็นเจ้าดั้งเดิม ไม่ก็เพราะตามคนหมู่มาก(เหมือนอย่างเรา 555 คนเยอะ=น่าจะอร่อย) ส่วนเรื่องราคา ค่อนข้างสูงกว่าปกติ แต่เป็นเรตราคาทั่วๆไปที่เห็นบนเกาะค่ะ